הזמרת לאורה פרגוליצי - LP, חוזרת והפעם לקיסריה - יובל אראל - הבלוג של יובל אראל
LP PHOTO BY DARREN CRAIG
ראשי/חדשות הסצנה/חדשות בינלאומיות/הזמרת לאורה פרגוליצי – LP, חוזרת והפעם לקיסריה
אחרי צמד הופעות במועדון בארבי בקיץ 2017 חוזרת LP לישראל בעקבות אלבומה החדש - Heart to mouth, כל הפרטים
יובל אראל Send an email 24/02/2020, 07:21
לאורה פרגוליצי, המוכרת בטייטל הבימתי LP, זמרת ויוצרת מהחוף המערבי תחזור לישראל בקיץ הקרוב על מנת לקיים מופע באמפיתאטרון בקיסריה במסגרת סבב הופעות עולמי כחלק ממסע הקידום לאלבומה החדש – Heart to Mouth. מכירת הכרטיסים תחל הבוקר מהשעה 09:00 כאן.
לאורה, או LP מצויה כבר קרוב לעשרים שנה בסצנה אולם היא פרצה לתודעה העולמית כאשר השיקה בשנת 2016 את האלבום Lost On You ששלט במצעדי ההשמעות במיוחד בעקבות השיר Muddy Waters שנכנס לפס הקול של סדרת הבינג' "כתום זה השחור החדש" ושיר הנושא שכבש את מצעדי ההשמעות באירופה.
לצד היותה כותבת הצללים ללהיטיהן של כוכבות בינלאומיות דוגמת ריהאנה, כריסטינה אגילרה, שר ועוד, לאורה היא תופעה בפני עצמה. לא ניתן להתעלם מהנוכחות הבימתית שלה, הקול העמוק והפנומנלי, המראה האנדרוגיני ושלל הלהיטים שהיא שחררה וביניהם את Other People ו Into The Wild.
על הבאתה ארצה אמון המפיק כרמי וורטמן שגם הפיק את הופעותיה הקודמות בישראל, הפעם כאמור במסגרת סיבוב ההופעות לקידום אלבומה האחרון heart to mouth בו היא ממשיכה לקרוא תיגר על התפיסה והשמיעה ולשנות את כל מה שחשבנו שאנחנו יודעים על פופ. באלבום החדש היא ממשיכה לנפץ מוסכמות ולערבב זהויות לוקחת לקצה אמירות וממשיכה לקדם פעילות חברתית לשוויון וקבלת האחר. יחד עם הסטייל הייחודי והקול העמוק היא הפכה לאייקון וסמל להעצמה ואינדיבידואליות שהיא ממשיכה לא להיכנע לתכתיבים של מגדר או לתבניות מוכרות.
תזכורת למופע הקודם שלה במועדון בארבי, תיעוד וידאו – תומר גילת.
אז סייב דה דייט – 28 ביוני 2020, אמפי קיסריה
המכירה תפתח היום, יום שני בשעה 9:00 בבוקר
399 ₪ – 269 ₪
לכרטיסים ופרטים נוספים: https://2207.kupat.co.il/show/lp
לקוחות אמריקן אקספרס ייהנו ממכירה בהנחה בלעדית, כרטיס למופע החל מ 189 שח
הזהרו מספסרות ברשת- אל תקנו מאתרי ספסרות אשר משקיעים כסף רב בפיתוי גולשים ומוכרים כרטיסים ללא כיסוי
LP כרטיסים כרטיסים להופעה של LP בקיסריה כרמי וורטמן מופע קיסריה
לירון עמרם - למה את שותקת
05/01/2020, 10:43
הרכב האינדי פופ Balthazar יופיע בתל אביב
17/12/2019, 10:48